Kedves Polgármester Úr!

Következő soros testületi ülésen interpellációt szeretnék elmondani az alábbi ügyben.

A Kölcsey utca 10. szám előtt a patak keresztezésétől a járda egy 35-40 méteres szakaszon, oldalirányban nagyon megsüllyedt. Ez balesetveszélyt jelent, bizonyíték erre, hogy nekem már több esetben jelezték, hogy gyalogosok bele is estek a járda melletti árokba.. Természetesen ezeket a jelzéseket továbbítottam a Hivatal Városfejlesztési és Üzemeltetési Irodája felé, de intézkedés még nem történt az ügyben.

Úgy gondolom, hogy balesetveszély fennállása esetén, annak megszüntetése a legfontosabb feladat. Kérem, hogy a járda helyreállítása ügyében gyors intézkedést megtenni szíveskedjenek.

Köszönettel:

Gintner András

önkormányzati képviselő